ಸಂಡೂರು ತಾಲೂಕಿನ ಹರಿಶಂಕರ ಬಳಿ ಚಿರತೆ ಪ್ರತ್ಯಕ್ಷ ಗ್ರಾಮಸ್ಥರಲ್ಲಿ ಹೆಚ್ಚಿದ ಆತಂಕ ಬಳ್ಳಾರಿ: ಜಿಲ್ಲೆಯ ಸಂಡೂರು ತಾಲೂಕಿನ ನಂದಿಹಳ್ಳಿಯ ಹರಿಶಂಕರ ಬಳಿ ಹಗಲಿನಲ್ಲೇ ಚಿರತೆ ಪ್ರತ್ಯಕ್ಷವಾಗಿದ್ದು, ಗ್ರಾಮಸ್ಥರು ಆತಂಕಕ್ಕೊಳಗಾಗಿದ್ದಾರೆ. ಗ್ರಾಮದಲ್ಲಿ ಕಳೆದ ಒಂದು ವಾರದಿಂದ ಚಿರತೆ ಹಾವಳಿ ಹೆಚ್ಚಾಗಿದ್ದು, 9 ನಾಯಿಗಳನ್ನು ಚಿರತೆ ತಿಂದು ಹಾಕಿದೆ ಎನ್ನಲಾಗಿದೆ. ಅರಣ್ಯ ಇಲಾಖೆ ಸಿಬ್ಬಂದಿಯ ಅಂದಾಜಿನ ಪ್ರಕಾರ ಸಂಡೂರು ತಾಲೂಕೊಂದರಲ್ಲೇ 72 ಚಿರತೆಗಳು ಓಡಾಟ ನಡೆಸುತ್ತಿವೆ. ಕಾಡು ಪ್ರದೇಶದಲ್ಲಿದ್ದ ಚಿರತೆಗಳು ಅತಿಯಾದ ಗಣಿಗಾರಿಕೆ ಹಾಗೂ ಕಾಡು ನಾಶದಿಂದ ಆಹಾರ ಅರಸಿ ನಾಡಿಗೆ ಬರುತ್ತಿವೆ ಎಂದು ಸ್ಥಳೀಯರು ಅಭಿಪ್ರಾಯ ಪಟ್ಟಿದ್ದಾರೆ.